***Αφηγηματικοί τρόποι***

**Αφήγηση/ Διάλογος / Περιγραφή/ Σχόλια/ Ελεύθερος Πλάγιος Λόγος/ Εσωτερικός μονόλογος**

**Ρόλος αφήγησης**: μας πληροφορεί για το « γίγνεσθαι» δηλ. για την εξέλιξη της δράσης.

**Περιγραφή**: λεπτομερής απόδοση, αναπαράσταση τόπων, καταστάσεων και χαρακτήρων.

**Ρόλος – λειτουργία της περιγραφής**

* Σκιαγραφεί τα πρόσωπα, στήνει το σκηνικό της δράσης και γενικά φωτίζει την αφήγηση με διάφορες άμεσες ή έμμεσες πληροφορίες.
* Συντελεί στη μετάβαση από το ένα αφηγηματικό μέρος στο άλλο.
* Προκαλεί αγωνία και αναμονή στον αναγνώστη με την επιβράδυνση της δράσης.
* Προσφέρει αισθητική απόλαυση στον αναγνώστη

\*\*\* Η χρησιμοποίηση της **εικόνας , της μεταφοράς, της προσωποποίησης , της παρομοίωσης και γενικά των σχημάτων λόγου** ενισχύουν την περιγραφή και την καθιστούν αποτελεσματική

**Διάλογος:** αποδίδεται πιστά ο λόγος των προσώπων (ύφος, ιδίωμα, λεξιλόγιο κτλ.) με τη χρήση παύλας /εισαγωγικών.

**Ρόλος – λειτουργία του διαλόγου**

* Προσδίδει στην αφήγηση δραματικότητα, φυσικότητα και ζωντάνια.
* Συντελεί στην πειστικότερη διαγραφή των χαρακτήρων – τα πρόσωπα αποκτούν αληθοφάνεια.
* Ο αναγνώστης αντλεί μέσω του διαλόγου πληροφορίες για πρόσωπα και γεγονότα.

**Ο εσωτερικός μονόλογος**

* εστιάζει στη ροή των σκέψεων ενός πρωταγωνιστή
* Συναισθήματα, σκέψεις, αναμνήσεις, μελλοντικές προβολές περνούν από μπροστά μας, όπως οι εικόνες μιας ταινίας.

**Ο ελεύθερος πλάγιος λόγος**

* Ουσιαστικά πρόκειται για τον συνδυασμό δύο φωνών: του αφηγητή και του χαρακτήρα του οποίου τα λόγια μεταφέρει ο αφηγητής. Π.χ. ..μας πλησίασε. «Την αγαπώ», είπε.(Ελεύθερος Λόγος)
- ...μας πλησίασε και ομολόγησε ότι την αγαπούσε. (Πλάγιος Λόγος).
-...μας πλησίασε. Την αγαπούσε.( Ελεύθερος Πλάγιος Λόγος).

Στον ελεύθερο πλάγιο λόγο, οι λέξεις ή οι φράσεις ενός ήρωα μεταφέρονται από τον αφηγητή χωρίς να αλλάξει την τριτοπρόσωπη αφήγηση ούτε το βασικό αφηγηματικό χρόνο (συνήθως παρωχημένο). Δεν προηγείται κάποιο λεκτικό ρήμα που να τις εισάγει ή και να τις χαρακτηρίζει· το γεγονός αυτό μας απαλλάσσει από την παρουσία του αφηγητή: ο λόγος ή οι σκέψεις του ήρωα της αφήγησης αποδίδονται στο δικό του προσωπικό «ιδίωμα», πράγμα που εξασφαλίζει τη διατήρηση όλων των αποχρώσεων της δικής του «πρωτότυπης» διατύπωσης.

**Τα σχόλια**:Σε κάποιες περιπτώσεις ο αφηγητής προσθέτει κάποια σχόλια που αφορούν τα πρόσωπα της ιστορίας ή τα δρώμενα.

* Λειτουργία:
* δίνει την εντύπωση ότι κάνει έναν διάλογο με τον αναγνώστη, ότι του ζητά να εστιάσει σε κάποια συγκεκριμένη πτυχή της ιστορίας